CELEX: 62007CO0506
Language: hu
Date: 2009-09-03 00:00:00
Title: A Bíróság (hetedik tanács) 2009. szeptember 3-i végzése. # Lubricantes y Carburantes Galaicos SL kontra GALP Energía España SAU. # Előzetes döntéshozatal iránti kérelem: Audiencia provincial de La Coruña - Spanyolország. # Az eljárási szabályzat 104. cikke 3. §-ának első bekezdése - Verseny - Kartellek - EK 81. cikk - A beszállító és az üzemanyagtöltőállomás-üzemeltető közötti gépjármű- és más üzemanyag kizárólagos forgalmazására vonatkozó szerződés - Mentesítés - Kis jelentőségű megállapodás - 1984/83/EGK -12. cikk, (2) bekezdés - 2790/1999/EK - 4. cikk, a) pont és 5. cikk, a) pont - Kizárólagossági kikötés - Végső fogyasztói ár rögzítése . # C-506/07. sz. ügy

A Bíróság (hetedik tanács) 2009. szeptember 3‑i végzése – Lubricantes y Carburantes Galaicos kontra GALP Energía España
      (C‑506/07. sz. ügy)
      „Az eljárási szabályzat 104. cikke 3. §‑ának első bekezdése – Verseny – Kartellek – EK 81. cikk – A beszállító és az üzemanyagtöltőállomás‑üzemeltető közötti, gépjármű- és más üzemanyag kizárólagos forgalmazására vonatkozó
         szerződés – Mentesítés – Kis jelentőségű megállapodás – 1984/83/EGK rendelet – 12. cikk, (2) bekezdés – 2790/1999/EK/ rendelet – 4. cikk, a) pont, és 5. cikk, a) pont – A kizárólagossági kikötés időtartama – Végső fogyasztói ár rögzítése”
      
      1.                     Verseny – Kartellek – Tilalom – Feltételek – A tagállamok közötti kereskedelem érintettsége – Versenytorzítás – Jelentős hatás
            – Csoportmentesítésben nem részesülő, a szállító és az üzemanyagtöltő állomás üzemeltetője között létrejött kizárólagos üzemanyag-
            és tüzelőanyag-értékesítési megállapodás (EK 81. cikk, (1) bekezdés) (vö. 22–26., 33. pont, és rendelkező rész, 1. pont)
      2.                     Verseny – Kartellek – Versenytorzítás – Kizárólagos beszerzési megállapodások – Értékelési szempontok – A piac elérhetősége
            (EK 81. cikk, (1) bekezdés) (vö. 28–32. pont)
      3.                     Verseny – Kartellek – Tilalom – Csoportmentesség – Kizárólagos beszerzési megállapodások – 1984/83 rendelet – A szállító és
            az üzemanyagtöltő állomás üzemeltetője között létrejött kizárólagos üzemanyag- és tüzelőanyag-értékesítési megállapodás –
            Maximális időtartam – Eltérés (EK 81. cikk, (3) bekezdés; a 1582/97 rendelettel módosított 1984/83 bizottsági rendelet, 12. cikk,
            (2) bekezdés) (vö. 34–41. pont, rendelkező rész, 2. pont)
      4.                     Verseny – Kartellek – Tilalom – Csoportmentesség – Vertikális megállapodások – 2790/1999 rendelet – A szállító és az üzemanyagtöltő
            állomás üzemeltetője között létrejött kizárólagos üzemanyag- és tüzelőanyag-értékesítési megállapodás – Maximális időtartam
            – Eltérés (EK 81. cikk, (3) bekezdés; 2790/1999 bizottsági rendelet, 5. cikk, a) pont) (vö. 42–47. pont, rendelkező rész,
            3. pont)
      5.                     Verseny – Kartellek – Tilalom – Csoportmentesség – Kizárólagos beszerzési megállapodások – 1984/83 rendelet – Vertikális megállapodások
            –2790/1999 rendelet – Javasolt eladási ár kikötése (az 1582/97 rendelettel módosított 1984/83 bizottsági rendelet, 11. cikk,
            és 2790/1999 bizottsági rendelet, 4. cikk, a) pont) (vö. 49–56. pont, rendelkező rész, 4. pont)
      Tárgy
      
         
               Előzetes döntéshozatal iránti kérelem – Audiencia Provincial de La Coruña – Az EK 81. cikk (1) bekezdése a) pontjának, az
                  EK 81. cikk (3) bekezdésének, és a kizárólagos beszerzési megállapodások egyes csoportjaira történő alkalmazásáról szóló,
                  1983. június 22‑i 1984/83/EGK bizottsági rendelet (HL L 173., 1983.6.30., 5. o.) nyolcadik preambulumbekezdésének és 10. cikkének,
                  továbbá 12. cikke (1) bekezdése a) pontjának és (2) bekezdésének, valamint a Szerződés 81. cikke (3) bekezdésének a vertikális
                  megállapodások és összehangolt magatartások csoportjaira történő alkalmazásáról szóló 1999. december 22‑i 2790/1999/EK bizottsági
                  rendelet (HL L 336., 26. o., magyar nyelvű különkiadás: 8. fejezet. 1. kötet, 364. o.) 4. cikke a) pontjának és 5. cikkének
                  értelmezése – A töltőállomás‑üzemeltető és a szállító között létrejött kizárólagos üzemanyag‑ és tüzelőanyag‑értékesítési
                  megállapodás – A viszonteladó által a szállítónak 25 évre engedett földhasználati jog és használati jog alapján a szállító
                  által épített üzemanyagtöltő állomás.
               
            Rendelkező rész
      
         
                  1)
               
               
                  
               
               
                  	Egy, az alapeljárás tárgyát képezőhöz hasonló szerződés – amely 25 évre földhasználati jogot enged föltulajdona felett egy
                     olajipari beszállítónak, és engedélyezi, hogy az utóbbi üzemanyagtöltő állomást építsen ezen a tulajdonon, továbbá a földhasználati
                     joggal azonos időtartamra üzemeltetési jogot is enged az utóbbinak – amennyiben olyan kikötéseket tartalmaz, amelyek meghatározzák
                     a termékek végső fogyasztói árát, és/vagy olyan kizárólagos beszerzési kötelezettséget, illetve versenytilalmat írnak elő,
                     amely meghaladja az 1997. július 30‑i 1582/97/EK rendelettel, valamint az 1999. december 22‑i 2790/1999 rendelettel módosított,
                     a[z EK‑Szerződés 81.] cikke (3) bekezdésének a kizárólagos beszerzési megállapodások egyes csoportjaira történő alkalmazásáról
                     szóló, 1983. június 22‑i 1984/83/EGK bizottsági rendeletben meghatározott időkorlátot, feltéve hogy e szerződés nem befolyásolja
                     a tagállamok közötti kereskedelmet, és nem tárgya vagy célja a verseny jelentős korlátozása, amely körülményt a kérdést előterjesztő
                     bíróság feladata megállapítani, tekintetbe véve különösen a szerződés gazdasági és jogi hátterét.
                  
               
            
         
                  2)
               
               
                  
               
               
                  	Az 1582/97 rendelettel módosított 1984/83 rendelet 12. cikkének (2) bekezdését úgy kell értelmezni, hogy azzal nem ellentétes
                     az, hogy – a hivatkozott rendeletben előírt eltérések alkalmazásában – egy kizárólagosságot kikötő szerződés időbeli hatálya
                     túllépje a hivatkozott rendeletben előírt időtartamot, amennyiben a tulajdonos 25 évre földhasználati jogot engedett föltulajdona
                     felett egy beszállítónak, és az utóbbi kötelezettséget vállalt arra, hogy üzemanyagtöltő állomást épít ezen a tulajdonon azzal,
                     hogy azt a földtulajdonosnak adja bérbe oly módon, hogy a tulajdonos az általa engedett földhasználattal azonos ideig üzemelteti
                     a beszállító által felépített üzemanyagtöltő állomást.
                  
               
            
         
                  3)
               
               
                  
               
               
                  	A 2790/1999 rendelet 5. cikkének a) pontját úgy kell értelmezni, hogy azzal ellentétes az, hogy – a hivatkozott rendeletben
                     előírt eltérések alkalmazásában – egy kizárólagosságot kikötő szerződés időbeli hatálya túllépje a hivatkozott rendeletben
                     előírt időtartamot, amennyiben a tulajdonos 25 évre földhasználati jogot engedett föltulajdona felett egy beszállítónak, és
                     az utóbbi kötelezettséget vállalt arra, hogy üzemanyagtöltő állomást épít ezen a tulajdonon azzal, hogy azt a földtulajdonosnak
                     adja bérbe oly módon, hogy a tulajdonos az általa engedett földhasználattal azonos ideig üzemelteti a beszállító által felépített
                     üzemanyagtöltő állomást.
                  
               
            
         
                  4)
               
               
                  
               
               
                  	Az alapeljárás tárgyát képezőkhöz hasonló, a termékek végső fogyasztói árát meghatározó szerződéses kikötések az 1582/97 rendelettel
                     módosított 1984/83 rendelet, valamint a 2790/1999 rendelet értelmében akkor tartozhatnak a csoportos mentesítés hatálya alá,
                     ha a beszállító arra szorítkozik, hogy a meghatározza a maximális eladási árat, vagy bizonyos eladási árat ajánl, és következésképpen
                     a viszonteladónak ténylegesen lehetősége van arra, hogy maga határozza meg az eladási árat. Ezzel szemben az ilyen szerződéses
                     kikötések nem esnek a mentesítés hatálya alá, amennyiben közvetlenül, illetve közvetett vagy színlelt módon a végső fogyasztói
                     ár rögzítéséhez, vagy a minimum eladási ár beszállító általi meghatározásához vezetnek. A kérdést előterjesztő bíróság feladata
                     annak megállapítása, hogy – a szerződéses kötelezettségek összességének gazdasági és jogi hátterét, valamint az alapeljárás
                     feleinek magatartását tekintetbe véve – a viszonteladóval szemben ilyen korlátozások kikötésre kerültek‑e.